open-index/open-wikipedia-markdown huggingface dataset:
Tara (Juodkalnijos upė)

**Tara** () – upė šiaurės Juodkalnijoje ir Bosnijoje. Tai ilgiausia Juodkalnijos upė, kuri prasideda Dinarų kalnuose. 144 km teka į šiaurę, paskutinius 34 km teka Bosnijoje ir Hercegovinoje, kai kur sudaro sieną tarp Juodkalnijos ir Bosnijos. Susiliejusi su Pivos upe sudaro Drinos upę.

Upės ištakos yra maždaug 2000 m aukštyje Žijevo kalnuose, prie Juodkalnijos-Albanijos sienos, maždaug 30 km į pietus nuo Kolašino, susiliejus Opasanicai ir šiek tiek didenei ir ilgesnei Verušos upei. Didžioji Taros upės dalis teka per kalnuotas vietoves, dėl to upė srauni, nuolydis didelis (3,6 m/km). Kai kur yra susidarę slenksčiai, kurių priskaičiuojama 40. 

Apie 78 km upė teka iki 1300 m gylio Taros kanjonu (giliausias Europoje), kuris yra į UNESCO pasaulio paveldo sąrašą įtrauktame Durmitoro nacionaliniame parke.  Pagrindinis miestas prie Taros – Mojkovacas.

Vanduo pasižymi švarumu, temperatūra vasarą nepakyla aukščiau 12 laipsnių.

Bosnijos ir Juodkalnijos vyriausybės planavo ant Drinos statyti hidroelektrinę ir Taros kanjoną užtvindyti vandeniu. 2005 m. balandį šių planų atsisakyta po kanjono išsaugojimo šalininkų protestų. 2006 m. rugsėjį visgi buvo sudaryta sutartis su Slovėnijos rangovu "Petrol" dėl 40-60 MW galios hidroelektrinės statybos.

Upėje galima plaukti plaustais (raftingas). Atkarpa nuo Bstnovicos iki Ščepan Polės yra apie 18 km ir įveikiama per dvi tris valandas, papildomai galima pridėti keletą kilometrų Drinos upe, taip maršrutą pailginant iki 25 km. 2005 m. ir 2009 m. Europos raftingo čempionatai vyko Vrbo ir Taros upėse Bosnijos ir Hercegovinos Serbų Respublikoje.

## Tiltai

Taros aukštupyje yra bent keletas tiltų, tarp jų E65 kelias prie Moikovaco ir du geležinkelio Belgradas-Baras tiltai tarp Moikovaco ir Kolašino, vidurupyje ir žemupyje dėl sudėtingos topografijos ir menko apylinkių apgyvendinimo vienintelis svarbus tiltas yra Džurdževiča Taros tiltas tiltas, pastatytas 1937–1940 m. Tai yra ilgiausias Juodkalnijos tiltas - 350 metrų ilgio ir 150 m aukščio (iki 2000 m. jis buvo aukščiausias automobilių tiltas Europoje).

## Nuorodos
Liang Šanbo ir Džu Ingtai

**Liang Šanbo ir Džu Ingtai** () – populiari kiniška legenda apie dviejų jaunuolių, gyvenusių Rytų Dzin (III–V a.), meilę. Pavadinimas dažnai trumpinamas **Liang-Džu** (梁祝), taip pat pavadinama „Istorija apie įsimylėjėlius, virtusius drugeliais“ („Butterfly lovers“).

Pirmą kartą legenda užfiksuota Tang laikais (IX a.), „Siuan menės užrašuose“ (宣室志 *Xuānshì Zhì*). Ja paremta ne viena opera , pastatyta keletas filmų, tarp jų – animacinės versijos. 1959 m. parašytas „Įsimylėjėlių – drugelių“ koncertas smuikui, kurio leitmotyvai labai išpopuliarėjo.

## Istorija
Mergina iš Džedziango, vardu Džu Ingtai, išsiprašo iš namų mokytis Hangdžou mieste. Tačiau kadangi mokslai prieinami tik vyrams, Džu Ingtai turi persirengti vaikinu. Ji susipažįsta su jaunuoliu Liang Šanbo iš tos pačios provincijos. Trejus metus jie drauge mokosi ir tampa artimais bičiuliais. Prieš palikdama akademiją, Džu Ingtai pasiūlo Liang Šanbo vesti savo „seserį“. Atkeliavęs į Džu namus, Liang Šanbo sužino, kad jo studijų draugas iš tiesų yra mergina. Įsimylėjusių jaunuolių jungtuvėms sukliudo Džu Ingtai tėvų planai: jie ją sužadėjo su Ma Vencai. Liangas miršta iš sielvarto (kai kuriose versijose – nužudomas Ma Vencai įsakymu). Vestuvių dieną Džu Yingtai keliaujant į būsimojo vyro namus, pakyla viesulas, trukdantis vestuvininkams nunešti jaunąją toliau nei Liang Šanbo kapas. Džu Ingtai nuėjus prie kapo, kapas atsiveria ir Džu Ingtai šoka į vidų. Iš kapo pakyla du drugeliai.

## Išnašos
Vatasidai

**Vatasidai** – arab.: وطاسيون *waṭāsīyūn* arba بنو الوطاس *banū al-waṭās*) buvo berberų musulmonų dinastija, valdžiusi Maroke nuo 1420 m. iki 1547 m. Vatasidai priklausė Zenata genties grupei.

## Istorija
Pradžioje Vatasidai klajojo po Aukštosios plynaukštės ir Sacharos rajonus, o vasaras leido rytų Maroke. Kai Maroke Marinidai atėjo į valdžią, Vatasidai gavo derlingas Rifo priekalnių žemes.
1420 m. viziris Abu Zakarija Jahija prisiėmė vienerių metų amžiaus sultono Abdalchako II Abu Mahometo globą. Taip viziris tapo faktiniu šalies vadovu. Net sultonui Abdalchakui II-jam tapus pilnamečiu, dar ilgai jis nesistengė atsikratyti vizirio globos. Tik 1458 m. nutaręs pasipriešinti Vatasidams, Abdalchakas II-is įsakė nužudyti vizirio šeimą. Išsigelbėjo du vizirio sūnūs kurie pabėgo į Asilą. 1465 m. žuvus sultonui Abdalchakui II-jam, šalyje įsigalėjo anarchija ir šešerius metus vyko kovos dėl sosto. Tik 1471 m. Vatasidų vadas Mahometas Alšeichas įžengė į Fesą ir paėmė valdžią į savo rankas, bet berberai ir pietų marabutai jo nepripažino.

1492 m. po Kastilijos ir Argono susijungimo ir Granados emyrato žlugimo, Ispanija 1497 m. užėmė Melilją. Portugalija užėmė visą Atlanto vandenyno pakrantę į pietus nuo Gibraltaro: 1508 m. – Safi, 1513 m. – Azemurą, 1514 m. – Mazaganą, o 1515 m. užpuolė ir Marakešą. Tais pačiais metais iš pietų pusės puolimą prieš Vatasitus pradėjo Sadi giminė. Jų vadas Abu Abdalahas Alkaimas 1511 m. pasiskelbė Suso valdovu. 1525 m. Sadi užėmė Marakešą, kuris tapo jų dinastijos sostine. Nuo to laiko prasidėjo negailestinga Vatasidų ir Sadi dinastijų kova. Sadi prestižas nuolat augo, ypač po to, kai sostą užėmė Ahmado Alaradžo brolis Mahometas aš Šeichas. Jis 1541 m. užėmė Agadirą, Safi, Azemurą, o 1549 m. ir Fesą. 1554 m. įvykdyto sąmokslo metu žuvo paskutinis Vatasidų dinastijos valdovas ir Marokas perėjo į Sadi dinastijos rankas.

## Valdovai

### Vatasidų viziriai
* Abu Zakarija Jahija (Abu Zakariya Yahya) (1420–1448);
* Ali ibn Jusufas Zakarija (Ali ibn Yusuf) (1448–1458);
* Jahija ibn Abi Zakarija Jahija (Yahya ibn Abi Zakariya Yahya) (1458–1459).

### Vatasidų sultonai
* Mahometas Alšeichas (Abu Abd Allah al-Sheikh Muhammad ibn Yahya) (1472–1504);
* Mahometas Alburtukali (Abu Abd Allah al-Burtuqali Muhammad ibn Muhammad) (1504–1526);
* Abu Hasanas Ali (Abu al-Hasan Abu Hasan Ali ibn Muhammad) (1526) ir (1554) (valdė tik keturis mėnesius);
* Achmadas (Abu al-Abbas Ahmad ibn Muhammad) (1526–1545) ir (1547–1549);
* Mahometas Alkasiras (Nasir ad-Din al-Qasri Muhammad ibn Ahmad) (1545–1547).

## Taip pat skaitykite
* Maroko istorija.

## Išnašos

## Nuorodos
* en. Maroko istorija .
SCARA

**Scara** tipo robotas () – išrenkanti lanksti ranka robotizuotam surinkimui.

Tradiciškai SCARA yra 4-ių judrumo laipsnių robotas, t. y. jis gali dirbti X-Y-Z koordinačių sistemoje. Ketvirtasis laipsnis – riešo pasukimas (Teta-Z). X, Y ir Teta-Z judesiai atliekami vienoje plokštumoje, pasukamų jungčių pagalba. Vertikalų judesį paprastai atlieka atskira linijinė pavara ties roboto riešu ar baze. SCARA robotai naudojami surinkimo operacijose, kur galutinis detalės padėjimo judesys atliekamas vien tik vertikalia ašimi. Dažniausiai naudojamas surinkimui, dedant objektus plokštumoje.
Vytautas Kairiūkštis

**Vytautas Kairiūkštis:**

* Vytautas Kairiūkštis (1890) – dailininkas;
* Vytautas Kairiūkštis (1930) – kompozitorius.
Švedijos vyrų ledo ritulio rinktinė

**Švedijos vyrų ledo ritulio rinktinė** – komanda, atstovaujanti Švedijai tarptautinėse ledo ritulio varžybose. Švedijos vyrų ledo ritulio rinktinė dalyvauja žiemos olimpinėse žaidynėse nuo 1920 m. Švedijos vyrų ledo ritulio rinktinės geriausias pasiekimas – 1994 ir 2006 m. iškovota 1 vieta, o 1928 ir 1964 m. iškovota 2 vieta, o 1952 m., 1980 m., 1984 m., 1988 m. iškovota 3 vieta Žiemos olimpinėse žaidynėse.

2020 m. ji buvo 4 vietoje Tarptautinės ledo ritulio federacijos reitinge.

## Pasaulio taurės pasiekimai

* 1996 m. pralaimėjo pusfinaliuose
* 2004 m. pralaimėjo ketvirtfinaliuose

## Europos taurės pasiekimai

* 1910-1914 m. nedalyvavo
* 1921 m. laimėjo aukso medalį
* 1922 m. laimėjo sidabro medalį
* 1923 m. laimėjo aukso medalį
* 1924 m. laimėjo sidabro medalį
* 1925-1929 m. nedalyvavo
* 1932 m. laimėjo aukso medalį

## Geriausi pasaulio čempionatų pasiekimai

* 1947 m. laimėjo sidabro medalį
* 1951 m. laimėjo sidabro medalį
* 1953 m. laimėjo aukso medalį
* 1954 m. laimėjo bronzos medalį
* 1957 m. laimėjo aukso medalį
* 1958 m. laimėjo bronzos medalį
* 1962 m. laimėjo aukso medalį
* 1963 m. laimėjo sidabro medalį
* 1965 m. laimėjo bronzos medalį
* 1967 m. laimėjo sidabro medalį
* 1969 m. laimėjo sidabro medalį
* 1970 m. laimėjo sidabro medalį
* 1971 m. laimėjo bronzos medalį
* 1972 m. laimėjo bronzos medalį
* 1973 m. laimėjo sidabro medalį
* 1974 m. laimėjo bronzos medalį
* 1975 m. laimėjo bronzos medalį
* 1976 m. laimėjo bronzos medalį
* 1977 m. laimėjo sidabro medalį
* 1979 m. laimėjo bronzos medalį
* 1981 m. laimėjo sidabro medalį
* 1986 m. laimėjo sidabro medalį
* 1987 m. laimėjo aukso medalį
* 1990 m. laimėjo sidabro medalį
* 1991 m. laimėjo aukso medalį
* 1992 m. laimėjo aukso medalį
* 1993 m. laimėjo sidabro medalį
* 1994 m. laimėjo bronzos medalį
* 1995 m. laimėjo sidabro medalį
* 1997 m. laimėjo sidabro medalį
* 1998 m. laimėjo aukso medalį
* 1999 m. laimėjo bronzos medalį
* 2001 m. laimėjo bronzos medalį
* 2002 m. laimėjo bronzos medalį
* 2003 m. laimėjo sidabro medalį
* 2004 m. laimėjo sidabro medalį
* 2006 m. laimėjo aukso medalį

## Šaltiniai
FA Premier Reserve League

**FA Premiere Reserve League (FA lygos dublerinių komandų čempionatas)** yra aukščiausios FA lygos klubų dublerinių komandų čempionatas. FA Premiere Reserve League buvo įkurta 1999 metais. Lyga yra padalinta į du divizionus – šiaurinį ir pietinį.

Dublerių komandos nėra perkeliamos pagal jų poziciją dublerių lygoje, bet pagal jų pagrindinių komandų pozicijas FA Premier League.

## Lygos laimėtojai

## Lygos klubai (2007–2008)
Kurija Murija

**Kurija Murija salos** (), senovėje – **Zenobio salos** () – salų grupė Arabijos jūroje, Kurija Murijos įlankoje, 40 km nuo pietrytinio Omano kranto. Sudaro penkios salos, priklausančios Omano Dofaro muchafazai. Plotas 76 km². Salos: Halanija (didžiausia, 56 km²), Hasikija, Sauda, Karzavitas ir Kiblija. Salos kalnuotos, sudarytos iš granito; aukščiausia vieta 510 m (Halanijos saloje). Pagrindinė gyvenvietė ir uostas – Halanija. Verčiamasi daugiausia žvejyba.

Kurija Murijos salas mini Ptolemėjus. 1854 m. Maskato sultonas salas perleido Anglijai, kuri jas priskyrė Adeno kolonijai. 1967 m. salos grąžintos Omano sultonatui.

## Šaltiniai
Didysis jaučiaragis

* *Meniceros bicornis*

: gyvena sėsliai

**Didysis jaučiaragis** (*Buceros bicornis*) – ragasnapinių paukščių (*Bucerotiformes*) būrio, ragasnapinių (*Bucerotidae*) šeimos paukščių rūšis.

Didieji jaučiaragiai stambiausia Azijos ragasnapinių paukščių būrio rūšis. Kūno ilgis 95–130 cm, atstumas tarp išskleistų sparnų tarpugalių 152 cm, sveria nuo 2 iki 4 kg. Pasvertų 7 patinų vidutinis svoris buvo 3 kg, pasvertų trijų patelių vidutinis svoris buvo 2,59 kg.

Tai puošnus paukštis, vietinės tautos šį paukštį naudoja ritualiniams tikslams.

Paplitę Indijos miškuose, Malakos pusiasalyje, Sumatroje ir Indonezijoje. 

Nelaisvėje išgyvena iki 50 metų amžiaus.

## Šaltiniai
Madžlis al Džino urvas

**Madžlis al Džino urvas** () – antras pagal dydį pasaulyje urvų kambarys. Yra Omane, Selmos plynaukštėje, 1600 m aukštyje. Atrastas 1983 m. geologo Don Davidson. Į urvą galima patekti per nedidelę skylę, nuo kurios angos galo iki urvo dugno – 300 m.
Asamo istorija

**Asamo istorija** – istorinio-kultūrinio Pietų Azijos subregiono Asamo, gyvenamo asamų tautos, istorija. Nuo seniausių laikų Asamas vystėsi kaip savarankiška valstybė, geografiškai atskirta nuo Indijos kalnų grandinėmis. Tai suformavo savitą istoriją bei kultūrą.

## Priešistorė
Legendinės Asamo dinastijos valdė šalį, tuo metu vadinamą Pragdžjotiša, nuo seniausių laikų. Yra minimos Danavų ir Narakų dinastijos, kurių valdovai dalyvavo Mahabharatos įvykiuose.

## Kamarupa
Istoriškai registruota Asamo istorija prasideda apie IV a. sulig Kamarupos karalystės susikūrimu ir Bhauma dinastija. Trys atskiros dinastijos valdė Kamarupą iki XII a, ir karalystė labiausiai suklestėjo VII a.

## Susiskaldymas
Nuo XII a. Kamarupa ėmė byrėti, ir atskirose Asamo srityse įsigalėjo skirtingos valstybėlės, tokios, kaip Kamata (vakaruose), Čutija, Kačaris (rytuose). Kai kurios jų išsilaikė iki XVIII a.

## Ahomas
XIII a. iš rytų ėmė migruoti tajams giminigos tautos, kurios įkūrė mažą Ahomo karalystę. Būdama agresyvi, ilgainiui ji išplėtė savo valdas, kol XVI a. galiausiai užėmė beveik visas senosios Kamarupos teritorijas. XVII a. Ahomas kovojo su Mogolų imperija ir liko nepriklausomas.

## Kolonijinis Asamas
XIX a. pradžioje dėl kovų su Mianmaru, Ahomas nusilpo, kol galiausiai pateko į Britų Indijos sudėtį. Tuo metu Asamas buvo paverstas arbatos plantacijų šalimi.

## Asamo valstija
1945 m. Indijai iškovojus nepriklausomybę, Asamas įstojo į Indijos sudėtį kaip Asamo valstija.
Menas (reikšmės)

Žodis **menas** reiškia:

* menas – žmogaus kūrybinė veikla;
* Menas – faraonas;
* Meno sala – savivaldą turinti D. Britanijai priklausanti sala;
* „Menas“ – teatras Panevėžyje;

Susiję terminai:
* kovos menai – sporto šakos, ugdančios kovos sugebėjimus;
* „Mokslas ir Menas“ – viešoji įstaiga
* leidinių pavadinimai:
** „Literatūra ir menas“ – Lietuvoje leidžiamas savaitraštis;
** „Mūsų menas“ – Lietuvoje leistas dvisavaitis laikraštis;
** „Spaudos menas“ – Lietuvoje leistas žurnalas;
** „Sodžiaus menas“ – leidinys, ėjęs 1931–1939 m. Kaune;
** „Muzikos menas (Brazilija)“ – mėnesinis Brazilijos lietuvių muzikos žurnalas'
** „Muzikos menas (žurnalas)“ – Lietuvos mėnesinis muzikos žurnalas, ėjęs 1924 m. Kaune;
** „Liaudies menas“ – JAV lietuvių žurnalas, leistas 1950–1951 m. Čikagoje;
** „Statybos menas ir technika“ -
* „Meilės menas“ – Ovidijaus knyga
Šabo vadė

**Šabo vadė** – vadė rytų Omane, Hadžaro kalnuose, tarp Maskato ir Suro miestų. Vadė yra giliame kanjone, kuriame auga palmės, gausu žalumos. Yra pastovių vandens telkinių, olų.
Gesintuvas

**Gesintuvas** – rankinis arba stacionarus prietaisas skirtas gesinti ugnį.

Pirmąjį modernų gesintuvą sukūrė anglų kapitonas George William Manby (1765–1854). tai buvo varinis kanistras su karbonato tirpalu, kuris buvo išpurškiamas naudojant suspaustą orą.

## Gesintuvų tipai
**Vandens putų gesintuvas**. Pagrindinė gesinimo medžiaga - gesinimo putos. Putos - tai oro, vandens ir putokšlio (putodario) mišinys. Tinka gesinti A (degant kietoms medžiagoms susidaro įkaitusios anglys) ir B (dega degūs skysčiai ar tokios medžiagos, kurios degdamos skystėja) klasės gaisrus, bet juo negalima gesinti dujas ir elektros įrenginius. Būtina laikyti šildomose patalpose.

**Anglies dioksido gesintuvas**. Pagrindinė gesinimo medžiaga – anglies dioksidas. Gesina B ir C (dega degios dujos) klasės gaisrus, tinka elektros įrenginių gesinimui. Mažai veiksmingas gesinant A ir D (dega degūs metalai) klasės gaisrus.

**Miltelių gesintuvas**. Tai universali ugnies gesinimo priemonė, tinkanti gesinti A, B, C, D klasės gaisrus (priklausomai nuo miltelių rūšies). Taip pat juo galima gesinti elektros įrenginius.

## Šaltiniai
Tikrasis ragasnapis

* *Buceros vigil*

**Tikrasis ragasnapis** (*Rhinoplax vigil*) – ragasnapinių paukščių (*Bucerotiformes*) būrio, ragasnapinių (*Bucerotidae*) šeimos paukščių rūšis.

Paplitę Pietryčių Azijojos dalyje - Malakos pusiasalis, Sumatros bei Borneo salos. Paukščiai saugoja savo teritoriją, patinai dėl teritorijos valdų susikauna. 

Dideli paukščiai. Neįskaitant uodegos, jų kūno ilgis 110–120 cm, uodega apie 50 cm. Patinai sveria apie 3,1 kg, patelės apie 2,7 kg.

Plunksnų danga juoda, išskyrus pilvas ir kojos balti; jų plunksnos gale su baltu apvadėliu. Uodega ilga, dvi centrinės plunksnos žymiai ilgesnes už likusias ir yra iki 1 m ilgio. Kaklas plikas, oda susiraukšlėjusi, patelių mėlynos, patinų raudonos spalvos. Snapas ir posnapis geltoni.

Minta vaisiais, ypač figos.

Vietiniai gyventojai centrines uodegos plunksnas naudoja drabužių ir galvos papuošimui.

## Šaltiniai
Zasčiūniškė

**Zasčiūniškė** – kaimas Druskininkų savivaldybėje, šalia Kaseliūniškės miško, 10 km į šiaurės rytus nuo Leipalingio, 1 km į vakarus nuo Cimaniūnų. Kaimą sudaro 5 sodybos.

## Etimologija
Pavadinimas kildinamas iš spėjamo asmenvardžio **Zasčiū́nas*.

## Istorija

Bažnytinėse knygose kaimas dar vadintas *Zascianiszki*, *Zaścianiszki*. XIX a. pab. lietuviškai užrašytas *Zasciuniszkie*.

XIX a. pab. kaimas pateko į Seinų apskrities Kudrėnų valsčių, Seirijų parapiją, buvo Panemunės dvaro valda. Sudarė 114 margų žemės.

Antrojo pasaulinio karo metu kaimas buvo sudegintas. Sodybos atstatytos 1946–1948 m.

## Gyventojai

## Šaltiniai
Ženklas X

**Ženklas X** – lietuviška muzikos grupė.

## Istorija
1988 m. įkūrė Vilniaus dailės akademijos studentai. Savo grojimo stilių grupės nariai vadina *improfolku* – akustinė muzika su etniniu skambesiu, šiuolaikiška muzika perpinta archaika, folkloru, kanklių sąskambiais, cimbolais ir perkusija, elektronika ir daugybe kitų garsų.

* Gintas Kažemėkas (perkusija)
* Valdas Neimantas (gitara)
* Audrius Mickevičius (kanklės, gitara)
* Aigris Bulavas (smuikas)

Dažnai koncertuodavo ir dalyvaudavo festivaliuose visoje Lietuvoje (Lituanica 88, Griežynė, Debiutai ir kt.). Dalyvavo jaunimo muzikos festivalyje Poza Kontrola (Lenkija) ir folkloro festivaliuose Joutsa ir Kaustinen (Suomija).

2006 m. grupė atgimė. Tuo metu joje grojo:
* Tomas Dobrovolskis (mušamieji, perkusija)
* Raimundas Kiriliauskas (vokalas, fortepijonas, bosinė gitara)
* Šarūnas Miškinis (bosinė ir akustinė gitaros)
* Virginijus Mickus (vokalas, akustinė gitara)
* Gytis Gasperaitis (vokalas, kanklės, cimbolai)

## Diskografija
* 1990 m. debiutinė vinilinė plokštelė (2003 m. perleistas CD formatu (Juosta Records).
* 2006 m. Take
Ugninis jaučiaragis

* *Buceros mindanensis* Tweeddale, 1877

**Ugninis jaučiaragis** (*Buceros hydrocorax*) – ragasnapinių paukščių (*Bucerotiformes*) būrio, ragasnapinių (*Bucerotidae*) šeimos paukščių rūšis.

Filipinų endeminė rūšis, paplitusi 11-oje salų.

Išskiriami trys porūšiai:
* *Buceros hydrocorax hydrocorax* Linnaeus, 1766; porūšis gyvena šiaurinių Filipinų Lusono ir Marindukės (*Marinduque*) salose.
* *Buceros hydrocorax semigaleatus* Tweeddale, 1878; gyvena centriniuose Filipinuose.
* *Buceros hydrocorax mindanensis* Tweeddale, 1877; gyvena pietiniuose Filipinuose.

## Šaltiniai
Jaučiaragiai

**Jaučiaragiai** (*Buceros*) – ragasnapinių paukščių (*Bucerotiformes*) būrio, ragasnapinių (*Bucerotidae*) šeimos paukščių gentis.

Paplitę Pietryčių ir Pietų Azijos dalyse. Gyvena natūraliuose pusiaujo, subekvatorinio ir iš dalies subtropinio klimato juostų įvairių tipų miškuose, ypač mėgsta sengires.

## Rūšys
Tarptautinė ornitologų sąjunga pasaulio paukščių sąrašo *v11.2* versijoje išskiria 3 rūšis.:
* *[[Buceros bicornis]]* Linnaeus, 1758 – Didysis jaučiaragis; savaiminis pietvakarinėje Indijoje, į pietus nuo Himalajų kalnų, Indokinijoje, Malakos pusiasalyje ir Sumatros saloje.
* *[[Buceros hydrocorax]]* Linnaeus, 1766 – Ugninis jaučiaragis; savaiminis Filipinų salose.
* *[[Buceros rhinoceros]]* Linnaeus, 1758 – Malajinis jaučiaragis; savaiminis Malakos pusiasalyje ir Didžiosiose Sundos salose.

## Šaltiniai
Paola Núñez

**Paola Núñez** (g. 1979 m. balandžio 19 d., Tichuana, Žemutinė Kalifornija) – Meksikos aktorė.

Karjerą pradėjo 1991 m. teatre. 1995 m. nusifilmavo pirmoje savo telenovelėje. Vėliau jai buvo pasiūlyta vaidinti Barbarą telenovelėje „Asmens sargybinis“, po ko sulaukė daug pasiūlymų vaidinti įvairiose telenovelėse. 2007 m. P. Núñez pozavo žurnalo „GQ“ viršeliui.

## Filmografija
### Teatras
* La enfermedad de la juventud (Jaunystės liga)
* El graduado (Suskirstytas)
* Las princesas y sus principes (Principingos princesės)

### Serialai
* Como en el cine (Kaip kine)
* Lo que es el amor (Tai, kas yra meilė)
* Subete a mi moto (Lipk ant mano motociklo)
* Mirada de mujer - El regreso (Moters žvilgsnis – Sugrįžimas)
* Enamorade (Įsimylėjusios)
* Las Juanas (Juanos)
* Lo que callamos a las mujeres (Tai, ko nepasakome moterims)
* Vivir asi (Gyventi būtent taip)
* Cara a cara (Veidas į veidą)
* Sin permiso de tus padres (Be tavo tėvų leidimo)
* Chiquitita dime porque (Mažute, pasakyk kodėl?)
* Amor en custodia/Pasiones prohibidas (Asmens sargybinis|Uzdraustos aistros)
* Mientras haya vida (Kol mirtis mus išskirs/Kol gyvenu)
* Pasion Morena (Deganti Aistra)

### Kinas
* Ver, oir y callar (2005) (Matyti, girdėti ir tylėti)
* Sexos en guerra (2004)
* Tres piezas de amor en un fin de semana (2009)
* Sin Ella (2009)
* Deseo (2009) (Troškimas)
* Depositarios (2010) (Depozitariumas)

## Išnašos
Malajinis jaučiaragis

**Malajinis jaučiaragis** (*Buceros rhinoceros*) – ragasnapinių paukščių (*Bucerotiformes*) būrio, ragasnapinių (*Bucerotidae*) šeimos paukščių rūšis.

Tai stambūs, iki 122 cm dydžio paukščiai. Patinų svoris apie 2,465-2,960 g, patelių apie 2,040-2,330 g. Nelaisvėje išgyvena iki 35 metų.

Daugiausia paplitę Pietryčių Azijos Malajų salyno vakaruose ir Malakos pusiasalio pietuose.
 
Išskiriami trys porūšiai:
* *Buceros rhinoceros borneoensis* Schlegel & Müller, S, 1845; savaime gyvena Borneo saloje.
* *Buceros rhinoceros rhinoceros* Linnaeus, 1758; savaiminis Malakos pusiasalio pietuose ir Sumatros saloje.
* *Buceros rhinoceros silvestris* Vieillot, 1816; savaiminis Javos saloje.

## Šaltiniai
Suso–Masos–Dra regionas

**Suso–Masos–Dra regionas** () vienas iš šešiolikos Maroko regionų. Jis yra centriniame Maroke, užima 70 880 km² plotą. Čia gyvena 3 113 653 (2004 m. surašymas) žmonių. Sostinė – Agadiras.

Nuo 2004 m. liepos 22 d. regionui vadovauja Rašidas Falalis (Rachid Filali).

Regionui priklauso šios prefektūros ir provincijos:

* Agadiro-Idos-U Tanano prefektūra
* Inezgano-Ait Melulo prefektūra
* Štuka Ait Bahos provincija
* Urzazato provincija
* Tarudanto provincija
* Sidi Ifni provincija
* Tinghiro provincija
* Tiznito provincija
* Zagoros provincija

## Geografija

## Demografijos raida

Šaltinis: World Gazetter

## Nuorodos
Suso-Masa-Dra regionas
Lenkijos I lyga

**Lenkijos I lyga** () – Lenkijos futbolo 2-oji pakopa, kurioje varžosi 18 komandų. Pavaldi Lenkijos futbolo sąjungai. Lygos laimėtojas gauna teisę žaisti Ekstraklasėje, 4 žemiausias vietas užėmusios komandos iškrenta į Lenkijos II lygą.

## Istorija

XX a. tarpukariu Lenkijos 2-ąją pakopą atitiko vaivadijų A klasės. 1948 m. gegužės 30 d. įkurta nacionalinė lyga, kuri pradėjo veikti 1949 m. sezone. Daugumoje sezonų varžybos vykdavo vieningoje lygoje, kai kuriais metais lyga buvo išskirstoma į atskiras grupes.

## Čempionai

*  – Górnik Radlin, Garbarnia Krakow
*  – Polonia Bytom
*  – Lechia Gdańsk
*  – Gwardia Warszawa, Budowlani Opole
*  – Polonia Bydgoszcz
*  – Zagłębie Sosnowiec
*  – Budowlani Opole
*  – Polonia Bytom
*  – Polonia Bydgoszcz, Cracovia Krakow
*  – Pogoń Szczecin, Górnik Radlin
*  – Odra Opole, Zagłębie Sosnowiec
*  – Lech Poznań, Stal Mielec
*  – Gwardia Warszawa
*  – Stal Rzeszów, Pogoń Szczecin
*  – Szombierki Bytom
*  – Śląsk Wrocław
*  – Wisła Kraków
*  – Cracovia Krakow
*  – Gwardia Warszawa
*  – Zagłębie Wałbrzych
*  – Gwardia Warszawa
*  – ROW Rybnik
*  – Odra Opole
*  – ROW Rybnik
*  – Szombierki Bytom
*  – Arka Gdynia, GKS Tychy
*  – Widzew Łódź, Stal Rzeszów
*  – Arka Gdynia, Odra Opole
*  – Zawisza Bydgoszcz, Polonia Bytom
*  – Gwardia Warszawa, GKS Katowice
*  – Zawisza Bydgoszcz, Górnik Zabrze
*  – Bałtyk Gdynia, Motor Lublin
*  – Pogoń Szczecin, Gwardia Warszawa
*  – GKS Katowice, Cracovia Krakow
*  – Górnik Wałbrzych, Motor Lublin
*  – Lechia Gdańsk, Radomiak Radom
*  – Zagłębie Lubin, Stal Mielec
*  – Olimpia Poznań, Polonia Bytom
*  – Szombierki Bytom, Jagiellonia Białystok
*  – Ruch Chorzów, Stal Mielec
*  – Zagłębie Lubin, Zagłębie Sosnowiec
*  – Hutnik Kraków
*  – Stal Stalowa Wola
*  – Pogoń Szczecin, Siarka Tarnobrzeg
*  – Warta Poznań, Polonia Warszawa
*  – Raków Częstochowa, Stomil Olsztyn
*  – Śląsk Wrocław, GKS Bełchatów
*  – Odra Wodzisław, Polonia Warszawa
*  – Dyskobolia Grodzisk Wielkopolski, Petrochemia Płock
*  – Ruch Radzionków, GKS Bełchatów
*  – Dyskobolia Grodzisk Wielkopolski, Petrochemia Płock
*  – Śląsk Wrocław
*  – RKS Radomsko
*  – Lech Poznań
*  – Górnik Polkowice
*  – Pogoń Szczecin
*  – Korona Kielce
*  – Widzew Łódź
*  – Ruch Chorzów
*  – Lechia Gdańsk
*  – Widzew Łódź
*  – Widzew Łódź
*  – ŁKS Łódź
*  – Piast Gliwice
*  – Zawisza Bydgoszcz
*  – GKS Bełchatów
*  – Zagłębie Lubin
*  – Arka Gdynia
*  – Sandecja Nowy Sącz
*  – Miedź Legnica
*  – Raków Częstochowa
*  – Stal Mielec
*  – Radomiak Radom
*  – Miedź Legnica
*  – ŁKS Łódź
*  – Lechia Gdańsk


## Nuorodos
* Poland Final Tables (1st and 2nd level) (Rsssf.org)
* Poland I Liga (Soccerway.com)
* 90minut.pl
Marquess

**Marquess** - vokiečių pop grupė, 2006 m. įkurta Hanoveryje. Grupė daugelį dainų atlieka ispanų kalba. Grupę Marquess išgarsino 2007 m. vasaros hitas *Vayamos Compañeros*. 2008 m. ši grupė dalyvavo Vokietijos Eurovizijoje su daina *La Histeria* bei yra išleidusi tris albumus. Vaikinai debiutavo 2006-aisiais metais, kai pasirodė pirmasis albumas Marquess. Po metų sekė antrasis šios grupės albumas Frenecita, o 2008-aisiais pasirodė trečiasis albumas, iYA!. Oficiali šios grupės svetainė http://www.marquess-music.com/ 

## Marquess Diskografija
* *Vajamos Companeros* (2006)  
* *Que Calor* (2006)
* *No Te Sorprendas* (2006)
* *El Temperamento* (2006)
* *Una Pregunta* (2006)
* *Frenetica* (2007)     
* *En Espana* (2007)
* *La Vida Es Limonada* (2007)
* *Manana* (2007)
* *La Discoteka* (2007)
* *You And Not Tokio* (2007)
* *Sorry And Goodbye (Spanish/English Versions)* (2007)
Asahis (Fukujus)

**Asahis** () buvo miestelis Niū apskrityje, Fukujaus prefektūroje, Japonijoje.

2005 m. vasario 1 d. Asahis ir šalia buvę Ota bei Mijadzakis buvo prijungti prie Ečidzeno.

Čia gimė dabartinis Fukujaus prefektūros gubernatorius Issei Nishikawa.
Ečidzenas (miestelis, Fukujus)

**Ečidzenas** () – miestelis Niū apskrityje, Fukujaus prefektūroje, Japonijoje.

2005 m. vasario 1 d. prie miestelio buvo prijungti Asahis, Ota ir Mijadzakis.

## Geografija

Miestelis ribojasi su Fukujumi, Sabae, Ečidzeno miestu ir Minamiečidzenu.

## Miestelio simboliai
Oficiali gėlė – narcizas, medis – bambukas.

## Miestai partneriai

*  Nišijas, Aičis, Japonija
*  Jongdoko apskritis, Šiaurės Kiongsangas, P. Korėja

## Nuorodos
* Oficiali Ečidzeno miestelio svetainė (japonų k.)
Ečidzenas

**Ečidzenas** () – miestas Fukujaus prefektūroje, Japonijoje. Čia gyvena apie 87 tūkst. gyventojų.

Miestas įkurtas 2005 m. spalio 1 d., sujungus Takefu ir Imadatę.

## Geografija

Miestas ribojasi su Sabaje, Fukujumi, Ikeda, Minamiečidzenu ir Ečidzeno miesteliu. Miesto teritorijoje yra 4 kalnai, prateka 4 upės.

## Miesto simboliai
Oficiali miesto gėlė – skaistažiedė, medis – sakura.

## Nuorodos
* Oficiali svetainė (japonų k.)
Maltos Iššūkio lyga

**Maltos Iššūkio lyga** () – antrosios pakopos Maltos futbolo lyga. Varžybos vyksta vieningoje lygoje be zonų. Turnyras prasideda rugpjūtį, baigiasi gegužę. Dvi aukščiausias vietas užėmusios komandos patenka į Premjer lygą.

## Istorija

Lyga įkurta 1910 m., iš pradžių vadinosi II divizionu, nuo 1980 m. – I divizionu. 2021–2022 m. lygoje būta dviejų pogrupių, nuo 2022–2023 m. atsisakyta pogrupių ir visos ekipos rungtyniavo dviejų ratų sistema. 2022–2023 m. rungtyniavo 18 ekipų, bet po sezono 6 iš jų buvo perkeltos į žemesnį divizioną.

## Čempionai

*  – Xghajra Tornados
*  – Rabat Ajax
*  – Gozo Victoria
*  – Hamrun Spartans
*  – FC Marsa
*  – FC Marsaxlokk
*  – Msida Saint Joseph
*  – Zabbar Saint Patrick
*  – Hamrun Spartans
*  – Saint Georges Cospicua
*  – Hamrun Spartans
*  – Tarxien Rainbows
*  – Dingli Swallows
*  – FC Marsaxlokk
*  – FC Balzan
*  – Melita Saint Julians
*  – Naxxar Lions
*  – Pieta Hotspurs
*  – Pembroke Athleta
*  – Gzira United
*  – Lija Athletic
*  – FC Qormi
*  – Sirens Saint Paul
*  – Zejtun Corinthians
*  – nenustatytas
*  – Zebbug Rangers
*  – Sliema Wanderers
*  – Melita Saint Julians
* 2024–2025 – Valletta


## Nuorodos
* Challenge League (Soccerway.com)
* Challenge League (Flashscore.com)
* BOV Challenge League (Maltafootball.info)
Dinozaurų fiziologija

**Dinozaurų fiziologija**, ypač jų termoreguliacija, istoriškai buvo daug diskusijų sukelianti tema. Pastaruoju metu atsirado naujų duomenų leidžiančių spręsti apie bendrąją dinozaurų fiziologiją, ne tik apie metabolinę sistemą ir termoreguliaciją, bet ir kvėpavimo bei širdies - kraujotakos sistemą.

## Tyrimų istorija

### Ankstyvosios interpretacijos: XIX a. 3-as d. – XX a. pr.
Dinozaurų tyrimai prasidėjo XIX a. 3-ame dešimtmetyje Anglijoje. Šios srities pionieriai - William Buckland, Gideon Mantell ir Richard Owen interpretavo pirmuosius, labai fragmentinius fosilijų likučius, kurie priklausė keturkojams gyvūnams. Jų ankstyvieji darbai, eksponuojami XIX a. 6-ame dešimtmetyje pastatytame Crystal Palace Dinosaurs vaizdavo žinomus dinozaurus kaip dramblio-driežo išvaizdos roplius. Nepaisant ropliškos išvaizdos, R. Owen darė prielaidas, kad dinozaurų širdis ir kvėpavimo sistema buvo panašesnės į žinduolių nei į roplių.

XIX a. 8-ame dešimtmetyje JAV vakaruose suradus pilnesnius skeletus, mokslininkai galėjo pradėti labiau pagrįstas dinozaurų biologijos interpretacijas. Edward Drinker Cope, kuris buvo Othniel Charles Marsh priešininkas Kaulų karuose, įsivaizdavo bent dalį dinozaurų buvus aktyviais ir vikriais, kas matoma dviejų kovojančių "laelapsų" piešinyje, kurį jo vadovaujamas nupiešė Charles R. Knight. Tuo pačiu metu Charles Darwin evoliucijos teorijos paskelbimas bei *[[archeopteriksas|archeopterikso]]* ir *[[Compsognathus]]* atradimas paskatino Thomas Henry Huxley pasiūlyti teoriją, kad dinozaurai buvo artimi paukščių giminaičiai. Nepaisant šių prielaidų įsitvirtino dinozaurų, kurie panašūs į didelius roplius, įvaizdis , o daugelis jų paleobiologijos XX a. pirmoje pusėje buvo interpretuojamos kaip grynai ropliškos.

### Požiūrio pasikeitimas ir "dinozaurų renesansas"
XX a. 7-ame dešimtmetyje vyraujantis požiūris ėmė keistis, o tam įtaką padarė John Ostrom darbas apie *[[Deinonychus]]* ir paukščių kilmę. Jo mokinys Robert T. Bakker išpopuliarino naująjį požiūrį savo straipsnių rinkinyje, kurių pirmasis vadinosi *Dinozaurų viršenybė* (1968 m.; *The superiority of dinosaurs*). Šiose publikacijose jis tvirtino, kad dinozaurai buvo šiltakraujai ir aktyvūs gyvūnai, galintys ilgą laiką išlikti aktyviais. Daugelyje savo darbų Bakker savo argumentus pateikė kaip naujus įrodymus, galinčius atgaivinti XIX a. pabaigoje vyravusias idėjas bei tai pabrėžė įvesdamas sąvoką *[[dinozaurų renesansas]]*. Savo idėjas Bakker grindė įvairiais anatominiais ir statistiniais argumentais. the methodology of which was fiercely debated among scientists. 

Šie ginčai paskatino susidomėjimą naujais metodais išnykusių gyvūnų paleobiologijoje, pvz., kaulų histologija. kuri sėkmingai taikyta nustatant daugelio dinozaurų augimo tempus.

Šiuo metu bendrai priimtina versija yra tai, kad daugelis, o galbūt ir visi dinozaurai turėjo greitesnį metabolizmą, nei dabartiniai ropliai, bet situacija yra žymiai sudėtingesnė ir įvairesnė, nei pradžioje ją pateikė Bakker. Pvz., mažesnieji dinozaurai galėjo būti tikraisisi endotermais, o didesnė rūšys galėjo būti inertiškais homeotermais arba daugelis dinozaurų galėjo turėti tarpinį metabolizmą.

## Šaltiniai
Isei Nišikava

**Issei Nishikawa** (, g. 1945 m. sausio 2 d. Asahyje, dabartinis Ečidzenas, Fukujaus prefektūroje) – Japonijos politikas, dabartinis Fukujaus prefektūros gubernatorius.

## Biografija

Gimė Asahyje (dabartinis Ečidzenas), Fukujaus prefektūroje. Baigė Tokijo universitetą ir 1968–1995 m. dirbo Vidaus reikalų ministerijoje. 2003 m. buvo išrinktas Fukujaus prefektūros gubernatoriumi.

## Nuorodos
* Oficiali Issei Nishikawa svetainė (japonų k.).
Andrés Palacio

**Andrés Palacio** (g. 1975 m. birželio 8 d. Santjage) – Čilės aktorius. Su aktore Paola Nunez jis vaidino telenovelėje Mientras Haya Vida ir telenovelėje "Asmens Sargybinis".

"Asmens Sargybinyje" jis atliko Nikolo Pačeko, o "Mientras Haya Vida" taksisto Serchijaus vaidmenį.

## Serialai
* *[[El amor no es como lo pintan]]*
* *[[Hablame de amor]]*
* *[[El pais de las mujeres]]*
* *[[La duda]]*
* *[[Belinda]]*
* *[[Las Juanas]]* (Juanos)
* *Amor en custodia/Pasiones prohibidas* (Asmens sargybinis)
* *Mientras haya vida* Kol mirtis mus išskirs

## Teatras
* *[[Vivir asi]]*
* *[[Lo que callamos las mujeres]]*
* *[[La vida es una cancion]]*

## Kinas
* *[[Heroe]]*
Nikaragvos vėliava

**[[Nikaragva|Nikaragvos]] vėliava** – stačiakampė, suskirstyta į tris vienodo aukščio horizontalias juostas: išonės mėlynos ir vidurinę baltos spalvos. Baltos juostos viduryje įkomponuotas Nikaragvos herbas.

Vėliava įteisinta 1971 m. rugpjūčio 27 d.

Vėliavos pagrindu pasirinkta Jungtinės Centrinės Amerikos Provincijos vėliava.

## Nuorodos
* vexilla - mundi.com
Vietnamo vėliava

**[[Vietnamas|Vietnamo]] vėliava** – stačiakampė, raudoname fone auksinė penkiakampė žvaigždė.

Vėliava yra vadinama „Rudoji vėliava su geltona žvaigžde“.

Įteisinta 1955 m. lapkričio 30 d., autorius Nguyen Huu Tien ().

Žvaigždė simbolizuoja Vietnamo komunistų partijos lyderiavimą, raudona spalva – revoliuciją.

## Nuorodos
* vexilla-mundi.com
Flagštokas

**Flagštokas** () – įtaisas, konstrukcija ar statinys prie kurio tvirtinama vėliava.

Vėliava prie flagštoko paprastai tvirtinama užmaunant ją arba pririšant.

Priklausomai nuo funkcijos gali būti nuo labai mažo iki labai didelio. Aukščiausiu flagštoku laikomas Šiaurės Korėjos vėliavos flagštokas, esantis prie demarkacijos linijos su Pietų Korėja. Jo aukštis 160 m, vėliavos svoris apie 260 kg.

Pagal paskirtį anksčiau flagštokas naudotas ir kaip ietis.
Akaros

**Akaros** (*Aequidens*) – daugiaspalvių ešeržuvių (*Cichlidae*) šeimos žuvų gentis. 

## Rūšys
* *[[Aequidens biseriatus]]* 
* *[[Aequidens chimantanus]]*
* *[[Aequidens coeruleopunctatus]]* 
* *[[Aequidens diadema]]* 
* *[[Aequidens epae]]* 
* *[[Aequidens gerciliae]]* 
* *[[Aequidens hoehnei]]* 
* *[[Aequidens latifrons]]* 
* *[[Aequidens mauesanus]]* 
* *[[Aequidens metae]]* 
* Michaelio cichlidas *[[Aequidens michaeli]]* 
* *[[Aequidens pallidus]]* 
* *[[Aequidens paloemeuensis]]* 
* Patriko cichlidas *[[Aequidens patricki]]* 
* *[[Aequidens plagiozonatus]]* 
* Gajanos akara *[[Aequidens potaroensis]]* 
* Mėlynoji akara, mėlyndėmis cichlidas *[[Aequidens pulcher]]* 
* Žalioji akara *[[Aequidens rivulatus]]* 
* Mato Groso akara *[[Aequidens rondoni]]* 
* *[[Aequidens sapayensis]]* 
* *[[Aequidens tetramerus]]* 
* *[[Aequidens tubicen]]* 
* *[[Aequidens viridis]]*
Akaržuvės

**Akaržuvės** (*Acarichthys*) – daugiaspalvių ešeržuvių (*Cichlidae*) šeimos žuvų gentis.

Gentyje viena rūšis - *[[Acarichthys heckelii]]*, paplitusi Brazilijoje.
Vytauto Kernagio diskografija

Lietuvių dainų autoriaus ir atlikėjo **[[Vytautas Kernagis|Vytauto Kernagio]] diskografija**.

## Albumai

### Dainos teatras

## Video

* Kažkas atsitiko (1986 m., rež. Artūras Pozdniakovas)
Ciklazomos

**Ciklazomos** (*Cichlasoma*) – daugiaspalvių ešeržuvių (*Cichlidae*) šeimos žuvų gentis.

## Rūšys
* *[[Cichlasoma aguadae]]*
* *[[Cichlasoma alborum]]*
* *[[Cichlasoma amarum]]*
* *[[Cichlasoma amazonarum]]*
* *[[Cichlasoma araguaiense]]*
* *[[Cichlasoma atromaculatus]]*
* *[[Cichlasoma autochthon]]*
* *[[Cichlasoma beani]]*
* Dvidėmė ciklazoma *[[Cichlasoma bimaculatum]]*
* *[[Cichlasoma bocourti]]*
* Bolivijos ciklazoma *[[Cichlasoma boliviense]]*
* *[[Cichlasoma cienagae]]*
* *[[Cichlasoma conchitae]]*
* *[[Cichlasoma dimerus]]*
* *[[Cichlasoma ericymba]]*
* *[[Cichlasoma facetum]]*
* *[[Cichlasoma festae]]*
* *[[Cichlasoma geddesi]]*
* *[[Cichlasoma gephyra]]*
* *[[Cichlasoma grammodes]]*
* *[[Cichlasoma istlanum]]*
* *[[Cichlasoma mayorum]]*
* *[[Cichlasoma mento]]*
* *[[Cichlasoma microlepis]]*
* Zebrinė ciklazoma *[[Cichlasoma nigrofasciatum]]*
* *[[Cichlasoma octofasciata]]*
* *[[Cichlasoma orientale]]*
* *[[Cichlasoma orinocense]]*
* *[[Cichlasoma ornata]]*
* *[[Cichlasoma paranaense]]*
* *[[Cichlasoma portalegrensis]]*
* *[[Cichlasoma pusillum]]*
* *[[Cichlasoma ramsdeni]]*
* *[[Cichlasoma salvini]]*
* *[[Cichlasoma sanctifranciscense]]*
* *[[Cichlasoma scitulum]]*
* *[[Cichlasoma stenozonum]]*
* *[[Cichlasoma taenia]]*
* *[[Cichlasoma tembe]]*
* *[[Cichlasoma trimaculatum]]*
* *[[Cichlasoma troschelii]]*
* *[[Cichlasoma ufermanni]]*
* *[[Cichlasoma urophthalmus]]*
* *[[Cichlasoma zebra]]*


Image:Cichlasoma amarum.jpg|*[[Cichlasoma amarum]]* 
Image:Cichlasoma octofasciata.jpg|*[[Cichlasoma octofasciata]]* 
Image:Cichlasoma urophthalmus.jpg|*[[Cichlasoma urophthalmus]]*
Vilhelmas Čepinskis

**Vilhelmas Čepinskis** (g. 1977 m. kovo 19 d. Kaune) – lietuvių smuikininkas.

## Biografija
Gimė Kauno muzikinio teatro operos dainininkės Kristinos Čepinskienės (Krukauskaitės) ir šio teatro smuikininko dirigento Stanislovo Čepinskio šeimoje. 1984–1994 m. mokėsi Kauno Juozo Naujalio meno mokykloje. 1994–1997 m. studijavo *Juilliard* muzikos akademijoje Niujorke, prof. Dorothy De Lay smuiko klasėje, 1997–1999 m. Lietuvos muzikos akademijoje, tėvo S. Čepinskio smuiko klasėje. Tais pačiais metais tobulinosi Itzhako Perlmano meistriškumo kursuose.

2002 m. vedė smuikininkę Indrę Andruškevičiūtę. Sūnus Herbertas (g. 2006).

1991 m. Ispanijos karalienė už meno sklaidą Europoje apdovanojo *Maria Pia Fanfani* fondo „Kartu už taiką“ medaliu. 1998 m. išrinktas įsimintiniausiu Kauno menininku. 2003 m. apdovanotas ordino „Už nuopelnus Lietuvai“ Riterio kryžiumi.

## Muzikinė veikla
1984 m. septynerių metų debiutavo Kauno filharmonijoje. 1987 m. pirmąkart griežė su Lietuvos nacionaliniu simfoniniu orkestru. Tarptautinio J. Kociano jaunųjų smuikininkų konkurso (Čekija, 1988 m.), SSRS smuikininkų konkurso (1989 m.), *New Names* fondo (SSRS, 1989 m.), tarptautinio Balio Dvarionio smuikininkų konkurso (1989 m.) laureatas. 1991 m. Lietuvai suteikiant narystę grojo Jungtinėse Tautose.

Solinius koncertus bei koncertus su orkestru grojo visoje Europoje, Dominikos respublikoje, JAV. Dalyvavo tarptautiniuose muzikos festivaliuose Meranofeste, Ankaroje, Vestfolde, Pažaislyje ir kt. Grojo *Tilles Center* (Niujorkas, 1996 m.), *Carnegie Hall* (Niujorkas, 1997 m.), *Concertgebouw* (Amsterdamas, 1999 m.), Maskvos konservatorijos Didžiojoje salėje (2000 m.).

Asmeniniu Yehudi Menuhino kvietimu pasirodė su Londono simfoniniu orkestru, griežė Švedijos karalienės bei Norvegijos karališkosios šeimos oficialių vizitų į Lietuvą metu.

2004 m. subūrė trylikos styginių instrumentų kamerinį orkestrą, kuriame groja jauni, talentingi muzikai iš visos Lietuvos. 2005 m. šiam kolektyvui suteiktas „Camerata Klaipėda“ vardas. „Camerata Klaipėda“ pasirodymai yra transliuojami Lietuvos, Lenkijos, Prancūzijos, Kosta Rikos televizijų, specialią apybraižą apie orkestrą yra parengęs tarptautinis televizijos žinių tinklas CNN. 2005 m. išrinktas atstovauti Lietuvą Japonijoje vykusioje parodoje Expo-2005.

Įrašė CD: „Sibelius“, koncertas smuikui ir orkestrui d-mol (1995 m.), „Paganini“, koncertas smuikui ir orkestrui, Nr. 2, h-moll (1996 m.), „Sarasate, Karmen fantazija“ (1996 m.), „Shostakovich“, koncertas smuikui bei orkestrui, Nr. 1 a-moll (1997 m.) ir kt.

## Nuorodos
* Biografija, koncertai 
* Muzika – didžiosios lenktynės su savimi

## Šaltiniai
Felix Hausdorff

**Feliksas Hausdorfas** (1868 m. lapkričio 8 d. – 1942 m. Sausio 26 d.) – vokiečių matematikas, vienas modernios topologijos pradininkų. Ženkliai prisidėjo prie aibių teorijos, mato teorijos, kompleksinės analizės ir funkcinės analizės.

## Gyvenimas
Hausdorfas gimė 1868 m. Vroclave, tačiau netrukus su šeima persikėlė į Leipcigą, kur studijavo matematiką ir astronomiją.

## Šaltiniai
Ciklės

**Ciklės** (*Cichla*) – daugiaspalvių ešeržuvių (*Cichlidae*) šeimos žuvų gentis.

## Rūšys
* *[[Cichla intermedia]]*
* *[[Cichla jariina]]*
* *[[Cichla kelberi]]*
* *[[Cichla melaniae]]*
* *[[Cichla mirianae]]*
* *[[Cichla monoculus]]*
* *[[Cichla nigromaculata]]*
* Dėmėtoji ciklė *[[Cichla ocellaris]]*
* *[[Cichla orinocensis]]*
* *[[Cichla pinima]]*
* *[[Cichla piquiti]]*
* *[[Cichla pleiozona]]*
* *[[Cichla temensis]]*
* *[[Cichla thyrorus]]*
* *[[Cichla vazzoleri]]*
Spragilas

**Spragilas** – etnografinis įrankis javams kulti su buože, pririšta prie koto.

Kotas turėjo atitikti kūlėjo ūgį, buvo 1,5–1,8 metro ir tokio storumo, kad ranka laisvai jį apimtų. Kotas buvo daromas iš lengvesnio medžio – eglės, klevo.

**Galva** – iš kieto jauno medžio – ąžuolo, skroblo, uosio, beržo ar lazdyno, dažniausiai į apačią storėjanti.


Image:Battage à Fléau.jpg|Javų kūlimas spragilais (viduramžių miniatiūra)
Image:Dreschflegel.jpg|Medinis spragilas
Image:Dorsvlegel.jpg|Medinis spragilas


Egzistavo spragilo variantas, skirtas naudoti kaip ginklas – kovos spragilas. Spragilą priminė ir blokštas.
Indinės ciklos

**Indinės ciklos** (*Etroplus*) – nedidelė daugiaspalvių ešeržuvių (*Cichlidae*) šeimos žuvų gentis, kurią sudaro 3 rūšys. Randami pietų Indijoje ir Šri Lankoje.

## Rūšys
**[[Etroplus canarensis]]* 
*Dėmėtoji indinė cikla, dėmėtasis etroplas *[[Etroplus maculatus]]*  
*Ceilono cikla, dryžuotasis etroplas *[[Etroplus suratensis]]*
Ajakučo mūšis

**Ajakučo mušis** () – paskutinis didelis mūšis, įvykęs per Ispanijos kolonijų Amerikoje nepriklausomybės karą. Vyko 1824 m. gruodžio 9 d. prie Ajakučo miesto, Peru. 

Simono Bolivaro kariuomenė (4100 Didžiosios Kolumbijos, 1280 Čilės, Peru ir Argentinos karių, 1 artilerijos dalinys), vadovaujama jo bendražygio generolo Antonio José de Sucre, sumušė ispanų kariuomenę (7500 Peru vicekaralystės, 475 Čiloės, 500 Ispanijos karių, 14 artilerijos dalinių), vadovaujamą vicekaraliaus José de la Serna. Apie 1800 ispanų karių žuvo, vicekaralius ir 14 generolų buvo paimti į nelaisvę. 

Po Ajakučo mūšio Ispanija buvo priversta išvesti savo karinius dalinius iš dabartinių Peru ir Bolivijos teritorijų.
Ajakučas

**Ajakučas** (, ) – miestas Peru pietuose, prie Limos-Kusko plento; Ajakučo departamento ir Uamangos provincijos centras. Miestas įsikūręs Andų kalnų slėnyje, 2761 m aukštyje. 140,2 tūkst. gyventojų. Sidabro lydymas, odos, tekstilės, maisto pramonė. Apylinkėse auginami kukurūzai, kviečiai, miežiai, vynmedžiai. Yra *San Cristóbal de Huamanga* universitetas (įkurtas 1677 m.). Gausu kolonijinės architektūros paminklų: bažnyčios ir vienuolynai (XVI–XVIII a.), katedra (XVII a.), rotušė ir rūmai (XVIII a.).

## Istorija

Ajakučo apylinkės buvo gyvenamos dar prieš mažiausiai 22 tūkst. metų (Pikimačajaus radiniai). Pavadinimas *Ayacucho* kilo iš kečujų kalbos žodžių *aya* ir *kuchu*, reiškiančių „mirties kampas“. Miestą 1540 m. įkūrė konkistadoras Francisco Pizarro ir suteikė vardą *San Juan de la Frontera de Huamanga*. XVII a. buvo amatų ir prekybos centras. 1824 m. prie miesto vyko Ajakučo mūšis. Po metų, Simono Bolivaro dekretu, miesto vardas pakeistas į Ajakučą, siekiant įamžinti mūšį.

## Šaltiniai
Pikimačajus

**Pikimačajus** () – archeologinė vietovė Peru, Ajakučo departamente, Andų kalnų Ajakučo slėnyje. Radiniai datuojami 22 tūkst. m. pr. m. e. (radioaktyviosios anglies tyrimo metodu) ir yra vieni seniausių Pietų Amerikoje. Radinius sudaro bazaltiniai įrankiai, silicio skalūno įrankiai, raižikliai. Yra senovinių gyvūnų liekanų.

## Išnašos
Tamanė

**Tamanė** (arba **Tamanskaja**; ) – miestelis Krasnodaro krašte (pietų Rusija), prie Kerčės sąsiaurio, jungiančio Azovo jūrą su Juodąja. Yra senovės miesto Tmutarakanės liekanos, rašytojo M. Lermontovo muziejus.

## Istorija

Kadaise tai buvo graikų kolonija **Hermonasa** (VI–IV a. pr. m. e.), išsidėsčiusi strategiškai svarbiame taške prie sąsiaurio. Bizantijos laikais, apie VII a. vadinosi **Tamatarcha**, vėliau priklausė chazarams ir buvo žinoma kaip **Tmutarakanė**.

1792 m. tai buvo Zaporožės kazokų gyvenvietė, viena pirmųjų kazokų gyvenviečių prie Juodosios jūros.

## Šaltiniai
Konstancas

**Konstancas** () – miestas Badene-Viurtemberge (pietų Vokietija), prie pat sienos su Šveicarija, vakarinėje Bodeno ežero (dar vadinamas Konstanco ežeru) pakrantėje. 81,9 tūkst. gyventojų (2005 m.). Išlikęs nuo Antrojo pasaulinio karo nenukentėjęs senamiestis, katedra, miesto sienos bokštai. Yra universitetas (nuo 1966 m.; su unikalia visą parą veikiančia biblioteka). Plėtojamos informacinės ir komunikacijų technologijos, chemijos, elektrotechnikos, tekstilės pramonė, mašinų gamyba. Veikia keli mokslo tyrimų institutai, daug muziejų, teatrų.

## Istorija
Šiose vietovėse gyventa dar akmens amžiuje. Apie 100 m. dabartinio miesto veitoje įkurta romėnų gyvenvietė *Constantia* (pavadinta imperatoriaus *Constantius Chlorus* garbei, kuris čia įkūrė tvirtovę). 585 m. Konstance įkurta vyskupija, viduramžiais miestas tapo svarbiu religiniu centru. 780 m. gavo miesto teises. Konstance buvo plėtojama linų prekyba. Čia buvo nutiestas vienas iš nedaugelio tiltų per Reiną regione. 1183 m. mieste sudaryta Konstanco taika tarp Šventosios Romos imperijos imperatoriaus Frydricho Barbarosos ir Lombardijos Lygos miestų. Nuo 1192 m. – laisvasis Šventosios Romos imperijos miestas. Nuo XIV a. miestas vadovavo Reino miestų konfederacijai. 1414–1418 m. mieste įvyko religinis Konstanco susirinkimas, išsprendęs eilę religinių nesutarimų (pasmerktas myriop Janas Husas, išspręsta popiežių schizma). 1531 m. Konstancas prisidėjo prie protestantiškos Šmalkaldeno lygos, kuriai pralaimėjus 1547 m. vėl tapo katalikišku.

Antrojo pasaulinio karo metu miestas beveik nenukentėjo, kadangi bombardavimų metu naktimis mieste buvo paliekamos degti šviesos; taip lakūnai buvo suklaidinami, kad čia jau Šveicarija, kurios visi miestai būdavo apšviesti naktį.

## Architektūra
Mieste išliko daug viduramžių pastatų, tarp jų: XI a. romaninė gotikinė katedra ir šv. Mauricijaus rotonda, XIII a. dominikonų vienuolynas ir Švč. Trejybės bažnyčia, XIV a. prekybos namai Kaufhaus, XV a. šv. Stepono bažnyčia, patriciato namai ir cechai.

## Žymūs žmonės
Konstance gimė F. Cepelinas (1838–1917), standžiojo dirižablio išradėjas.

## Šaltiniai
Pasirenkamasis dalykas

**Pasirenkamasis dalykas**, *alternatyviai pasirenkamas dalykas* - mokomasis dalykas Lietuvos universitete ar panašioje aukštojoje mokykloje, kurį studentas turi išsirinkti iš studijų programoje tam semestrui numatyto dėstomų dalykų sarašo, kuriame turi būti bent du dalykai. Pasirenkamieji dalykai iš esmės papildo gaunamą specialybės išsilavinimą  ir padeda specializuotis. Pasirinkimo tvarką nurodo sąrašą lydinčios taisyklės.

Pvz., Vilniaus Universiteto Gamtos mokslų fakulteto Bendrosios geografijos ir kraštotvarkos magistrantūros II semestre siūlomi du dalykų sąrašai:
* A:
** Planavimo teisė ir ekostandartai
** Lietuvos ekonomika ir socialinė struktūra
* B:
** Vandentvarka
** Miškotvarka ir želdinių planavimas
Studentas turi pasirinkti vieną kursą iš pirmojo sąrašo ir vieną iš antrojo.

## Pasirenkamieji dalykai vidurinėse mokyklose
Terminas *pasirenkamasis dalykas* naudojamas ir vidurinėse mokyklose, tačiau turi kitą prasmę, labiau atitinka universitetų laisvai pasirenkamus dalykus.

Pvz., gimnazijoje pasirenkamųjų dalykų sąraše gali būti choreografija, ekonomika, etnokultūra, informatika, braižyba, psichologija, lotynų kalba.

## Šaltiniai

## Nuorodos
* VU studijų nuostatai
* Laisvieji ir pasirenkamieji dalykai (studentų diskusija)
Virakoča (inka)

**Virakoča** (, ) – buvo aštuntasis sapa inka (inkų imperatorius) ir trečiasis Hanano dinastijos valdovas. Valdė apie 1410 m. Jo tėvas buvo Jahuaras Huakakas, o sūnus – Pačakutis. Tikrasis valdovo vardas buvo Hatun Tupakas, tačiau vėliau pavadintas saulės dievo Virakočos garbei.

Virakočia kariavo su čankais, tačiau nėra žinoma, ar jis priešams atidavė Kusko miestą. Pasak Inca Garcilaso de la Vega kronikų Virakočos tėvas Jahuaras Huakakas priešams atidavė inkų sostinę, o Virakoča ją išvadavo. Tačiau kronikininkų Pedro Cieza de León ir Juan de Betanzos kūriniuose teigiama, kad būtent Virakoča neapgynė miesto.
Geltonasis šalminis ragasnapis

**Geltonasis šalminis ragasnapis** (*Ceratogymna elata*) – ragasnapinių paukščių (*Bucerotiformes*) būrio, ragasnapinių (*Bucerotidae*) šeimos paukščių rūšis.

Savaime paplitę Vakarų Afrikos pietinėse dalyse bei nedidelė populiacijos dalis – Centrinės Afrikos šiaurvakariuose (Kamerūno vakarai)

Tai vienas iš didžiausių miškuose gyvenančių ragasnapių. Suaugęs paukštis sveria iki 2 kg. Gyvena mažomis šeimyninėmis grupėmis, susidedančiomis iš suaugusio patino ir patelės ir kelių jauniklių. Ieškodami maisto termitynuose ar skruzdėlynuose kartais susiburia į didesnes grupeles.

## Šaltiniai